CELEX: 62018TN0116
Language: lv
Date: 2018-02-27 00:00:00
Title: Lieta T-116/18: Prasība, kas celta 2018. gada 27. februārī – Darmanin/EASO

30.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 152/44
            
         Prasība, kas celta 2018. gada 27. februārī – Darmanin/EASO
   
   (Lieta T-116/18)
   (2018/C 152/54)
   Tiesvedības valoda – franču
   
      Lietas dalībnieki
   
   
      Prasītāja: Joanna Darmanin (Sliema, Malta) (pārstāvis: N. de Montigny, advokāts)
   
      Atbildētājs: Eiropas Patvēruma atbalsta birojs
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atcelt iestādes, kas ir pilnvarota noslēgt līgumus, (izpilddirektora) 2017. gada 27. jūnija lēmumu, ar kura starpniecību prasītāja pārbaudes perioda beigās, sākot ar 2017. gada 15. jūliju, tika atlaista no darba;
            
         
               —
            
            
               ciktāl nepieciešams, atcelt tiešo lēmums, ar kuru tika noraidīta 2018. gada 29. janvāra sūdzība;
            
         
               —
            
            
               piespriest atbildētājam atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza septiņus pamatus.
   
               1.
            
            
               Ar pirmo pamatu tiek apgalvots, ka esot pārkāpts Pārējo darbinieku nodarbināšanas kārtības (turpmāk tekstā – “PDNK”) 14. pants un Eiropas Patvēruma atbalsta biroja (EASO) iekšējās vadlīnijas, kuras piemēro darbinieku novērtēšanai pārbaudes laikā.
            
         
               2.
            
            
               Ar otro pamatu tiek apgalvots, ka esot pārkāpts Eiropas Savienības Civildienesta noteikumu (turpmāk tekstā – “Civildienesta noteikumi”) 43. pants un EASO valdes 2016. gada 18. janvāra lēmums, ar kuru īsteno Civildienesta noteikumu 43. un 44. pantu attiecībā uz pagaidu darbiniekiem.
            
         
               3.
            
            
               Ar trešo pamatu tiek apgalvots, ka esot pārkāpts EASO valdes 2012. gada 4. jūlija Lēmums Nr. 11 attiecībā uz vidējā līmeņa vadības personālu.
            
         
               4.
            
            
               Ar ceturto pamatu tiek apgalvots, ka esot konstatējams tiesiskās noteiktības un labas pārvaldības principu pārkāpums.
            
         
               5.
            
            
               Ar piekto pamatu pakārtoti tiek celta prettiesiskuma iebilde attiecībā uz vienlīdzīgas attieksmes principa pārkāpumu un tiesību tikt uzklausītam pārkāpumu.
            
         
               6.
            
            
               Ar sesto pamatu tiek apgalvots, ka neesot īstenota tiesiska, taisnīga un paredzama novērtējuma procedūra.
            
         
               7.
            
            
               Ar septīto pamatu tiek apgalvots, ka neesot ievēroti noteikumi attiecībā uz pierādīšanas pienākumu.